|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ**  **KLINIČKI CENTAR VOJVODINE**  21000 Нови Сад, Хајдук Вељкова 1, Војводина, Србија  21000 Novi Sad, Hajduk Veljkova 1, Vojvodina, Srbija  теl: +381 21/484 3 484  [www.kcv.rs](http://www.kcv.rs), e-mail: tender@kcv.rs |

Број: 17-17-ОС/4

Дана: 17.03.2017.

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**БРОЈ 17-17-ОС - *Набавка реагенаса и потрошног материјала за коагулометре и агрегометре за потребе Центра за лабораторијску медицину у оквиру Клиничког центра Војводине***

**ПИТАЊA ПОТЕНЦИЈАЛНОГ ПОНУЂАЧА:**

Na osnovu člana 63. stav 2. ZJN-a, obraćamo Vam se sa zahtevom za razjašnjenjem i izmenom konkursne dokumentacije i to:

Uvidom u konkursnu dokumentaciju po JN broj 17-17-OC utvrdili smo daje naručilac raspisao nabavku potrošnog materijala za laboratorijske uređaje i to 7 partija za različite aparate koji su u vlasništvu naručioca i sve opisane partije. Zasebne celine su tako koncipirane da za svaku partiju može isključivo da se koristi originalni potrošni materijal, što znači da nema ni kompatiblinog potrošnog materijala jer se radi o aparatima zatvorenog tipa.

Postavlja se pitanje koja je to objektivna potreba naručioca da tako formulliše javnu nabavku a da nije uopšte formulisao partiju za aparate u svom vlasništvu i to: **Acl Top 500, Acl elite pro, Acl**

Svi navedeni aparati su vlasništvo naručioca, **baš kao i aparati za koje je naručilac raspisao predmetnu javnu nabavku, u funkcionalnom su stanju, rentabilni, efektivni i efikasni, zato se i postavlja pitanje zašto naručilac nije i za te laboratorijske uređaje definisao partiju i opredelio budžet.**

Molimo Vas da omogućite konkurenciju u skladu sa članom 10.ZJN-a, i da na osnovu člana 61. Stav 1.ZJN-a, omogućite i drugim ponuđačima da učestvuju u predmetnoj javnoj nabavci i podnesu prihvatljivu ponudu.

Napominjemo da smo spremni i rado bismo se takmičilli sa drugim ponuđačima i proizvođačima za koje ste definisali partije, jer bi time došlo do uštede u sredstvima, a otvaranje konkurencije je obaveza naručioca uvek kada je to moguće, jer naručilac ima iskustva u radu sa gore navedenim aparatima i provera kvaliteta zbog toga nije neophodna .

**Kako se u ovom slučaju ne radi o aparatima koji imaju bolje karakteristike, koje bi korisniku u izvršenju ugovorne obaveze donele određene koristi u smislu kvaliteta samih analiza, troškova održavanja, itd., onda se kao objektivna potreba, motiv samog naručioca jedino može prihvatiti, ušteda na jediničnim cenama analiza a to se može ostvariti jedino otvaranjem konkurencije.** Međutim, naručilac nije raspisao postupak javne nabavke, na način da se konkurencijom između gore navedenh proizvođača i ovlašćenih ponuđača dođe do uštede, što i jeste smisao javnih nabavki, njenih načela ekonomičnosti i obezbeđivanja konkurencije.

Na kraju upozoravamo naručioca daje njegova zakonska obaveza da u postupku javne nabavke omogući što veću konkurenciju, i takođe neophodno je da tehničke specifikacije budu opisane na objektivan način koji odgovara potrebama naručioca, pa ukoliko je ovako definisna javna nabavka objektivna potreba naručioca bez uključivanja laboratorijskih uređaja koje naručilac ima u vlasništvu , onda to naručilac mora i da OBRAZLOŽI , jer zainteresovano lice ima osnova da postupi i u skladu sa članom 146. stav 3. ZJN-a, u zavisnosti od odgovora naručioca.

**ОДГОВОР НАРУЧИОЦА:**

Наручилац остаје при својим захтевима из Конкурсне документације, јер је наручилац објавио поступак јавне набавке за реагенсе и потрошни материјал за коагулометре и агрегометре, а за лабораторијске уређаје који су у власништву Установе, што је свакако легитимно право наручиоца.Наручилац образлаже да је за уређаје који су у власништву Установе задовољен принцип униформности и да је рад на истим у досадашњем искуству протекао без икаквих стручних и других проблема.Наведени апарати у Захтеву за додатно појашњење су конзервирани и не користе се већ неколико година, а поред тога су и знатно старији у односу на опрему за коју се наручилац определио.

С поштовањем,

*Комисија за јавну набавку 17-17-ОС*